**DĖL ROKIŠKIO RAJONO KŪNO KULTŪROS IR SPORTO CENTRO NUOSTATŲ PATVIRTINIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba

n u s p r e n d ž i a:

1. Patvirtinti Rokiškio rajono kūno kultūros ir sporto centro nuostatus, išdėstytus nauja redakcija (pridedama).

2. Įgalioti Rokiškio rajono savivaldybės merą Antaną Vagonį pasirašyti patvirtintus Rokiškio rajono kūno kultūros ir sporto centro nuostatus.

3. Įpareigoti Rokiškio rajono kūno kultūros ir sporto centro direktorių patvirtintus Rokiškio rajono kūno kultūros ir sporto centro nuostatus įstatymų nustatyta tvarka teikti Juridinių asmenų registro tvarkytojui.

4. Pripažinti netekusiu galios Rokiškio rajono savivaldybės tarybos 2009 m. gruodžio 30 d. sprendimą Nr. TS-14.231 „Dėl Rokiškio rajono kūno kultūros ir sporto centro nuostatų patvirtinimo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO KŪNO KULTŪROS IR SPORTO CENTRO NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio rajono kūno kultūros ir sporto centro nuostatus, pateiktus savivaldybės tarybos sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai, patvirtinti Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Dėl teisės aktų (Lietuvos Respublikos švietimo įstatymo, Lietuvos Respublikos vietos savivaldos įstatymo), reglamentuojančių švietimo įstaigų veiklą, pasikeitimų (pvz., dėl švietimo įstaigų vadovų metų ataskaitų teikimo, dėl įstaigos ir jos direktoriaus funkcijų papildymo, įgyvendinant smurto ir patyčių prevenciją, dėl Centro tarybos sudarymo, dėl Centro direktoriaus pavaldumo, dėl direktoriaus kadencijos ir kt.) parengti naujos redakcijos Rokiškio rajono kūno kultūros ir sporto centro nuostatai.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono kūno kultūros ir sporto centro veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Registrų centre

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vyriausioji specialistė

(jaunimo reikalų koordinatorė) Danutė Kniazytė